रोडवेज बसंे रहें साफ, भर्ती किए जाएंगे कर्मी
सोनीपत | हरियाणारोडवेज के सोनीपत डिपो से चलने वाली बसों की अभी साफ-सफाई सही तरीके से नहीं हो पा रही है। नियमानुसार शाम को डिपो में आने वाली बसों को वाशिंग ब्वाय द्वारा रात में धोया पोंछा जाता है, ताकि सुबह जब वह रूट पर निकले तो यात्रियों को दिक्कत हो। लेकिन पिछले दिनों ठेकेदार का ठेका समाप्त होने के बाद डिपो प्रबंधन ने 32 कर्मियों को ड्यूटी से हटा दिया। जिस कारण बसों में साफ-सफाई नहीं हो पा रही है। इसी के मद्देनजर डिपो प्रबंधन फिलहाल अपने स्तर पर 12 कर्मियों की भर्ती डीसी रेट पर कर रहा है। इसमें वाशिंग ब्वाय के अलावा सेवादार, माली, वाटर कैरियर के पदों पर भर्तियां की जाएंगी। आवेदन 17 मार्च तक विभाग के कार्यालय में जमा कराने होंगे। इसका फार्म भी यहीं पर मिलेगा। सर्व कर्मचारी संघ और सर्व कर्मचारी महासंघ ठेका प्रथा पर कर्मियों को रखने का लगातार विरोध कर रही हैं। इसे लेकर मीटिंग में प्रदेश अध्यक्ष सहित विभिन्न नेताओं ने कहा था कि ठेका प्रथा तो किसी सूरत में बर्दाश्त नहीं की जाएगी।
hin_Deva hin_Deva